Park prirode Piva
<s>Park prirode Piva se nalazi na krajnjem sjeverozapadu Crne Gore na granici sa Bosnom i Hercegovinom.</s><s>Prvi park takve vrste u Crnoj Gori, međunarodnog je značaja jer povezuje Nacionalni park Sutjeska (BiH) i Nacionalni park Durmitor.</s>

<s>Zauzima površinu od skoro 32.500 hektara.</s><s>Prvi regionalni park prirode u Crnoj Gori - Piva, proglašen je 22. aprila 2015. godine na Dan planete Zemlje.</s>

<s>Dominira planinski krajolik.</s><s>Uz Pivsku planinu, regionalni park obuhvata još tri planine: Bioč (2.397 m.), Maglić (2.386 m.) i Volujak (2.336 m.).</s><s>Reljef je raznovrstan, gdje osim planina, preovladavaju pašnjaci i šume, te duboko usiječeni kanjon  Tare, Pive i Sušice.</s>

<s>Nanjiža tačka regionalnog parka Piva je na nadmorskoj visini od 433 metra na Šćepan polju, na sastavcima rijeka Pive i Tare, koje zajedno na samoj granici između Crne Gore i BiH , stvaraju rijeku Drinu.</s><s>To je ujedno i mjesto gdje se završava većina rafting tura.</s><s>U donjem toku Tare, nalaze se najpoznatiji “bukovi”(brzaci), po kojima je “suza Evrope” i prepoznatljiva.</s><s>Kraške vrtače u predjelu Vojvodića rupe ili “zeleno planinsko more”, kako se još nazivaju, još nisu dovoljne istražene.</s><s>Izazov su za arheologe, botaničare, naučne ekspedicije.</s>

<s>Jezera 
U parku su planinska jezera: 
 Crkvičko 
 Malo i Veliko Stabanjsko nalaze se jedno pored drugog, 20 km od grada.</s><s>Dobili su naziv po selu zvanom Stabna, od kojih su udaljena 4,5 km.</s><s>Veliko Stabansko jezero leži na 1.319 m. nadmorske visine, a Malo na 1.194 m nadmorske visine.</s><s>Pri visokom vodostaju voda iz Velikog se preliva u Malo jezero.</s><s>Temperatura vode u ljetnjem period je neujednačena, i kreće od 16 do 20 stepeni.</s><s>Oba su bogata ribom pastrmkom i vrlo često ih posjećuju sportski ribolovci.</s><s>Zimi su zamrznuta.</s><s>Najlakši prilaz jezerima je iz pravca Plužina, stazom uz Vrbnicu i Stabanski potok.</s><s>Veliko Stabansko jezero je dugačko 305 m, a Malo je za vrijeme ljetnih vodostaja dugačko 165 m. Boja jezerske vode je zelenkasta, sa svjetlijim tonovima u priobalnim djelovima i tamnijim u centralnom dijelu.</s><s>Malo jezero ima vodu žućkasto-zelene boje.</s><s>Ovakva boja vode potiče od boje muljevitog dna i karakteristična je za ljetnje mjesece.</s><s>Trnovačko, jedno od najatraktivnijih i na širem prostoru.</s><s>Smješteno je između Maglića, Volujaka i Trnovačkog Durmitora na 1.517 m nadmorske visine.</s><s>Jezero je dugačko 825 m, a široko 715 m. Nad plitkim zapadnim dijelom jezera voda je bistra i u tankom sloju bezbojna.</s><s>Povećanjem dubine u pravcu istoka voda je sve intenzivnije zelenkaste boje.</s><s>Po planini Volujak naziva se Volujačko.</s><s>Jezero je u obliku srca, pa simbolizuje ljubav, zbog čega se popularno naziva Jezero ljubavi.</s><s>Do jezera se najlakše dolazi iz pravca Tjentiša, preko Dragoš sedla, gornjeg toka rijeke Perućice i katuna na Prijevoru, na teritoriji Bosne i Hercegovine.</s><s>Iz pravca Plužina ka Trnovačkom jezeru vodi staza uz rijeku Vrbnicu i pored Malog i Velikog Stabanjskog jezera.</s><s>Pivsko
 
Jezera vodu dobijaju otapanjem snijega, padavinama i iz pojedinih izvora.</s>

<s>Flora i fauna 
U jezerima Pive prisutne su endemske vrste: triton i mrmoljka.</s><s>Svoje mjesto u Regionalnom parku našli su i medvjedi, divlje svinje, tetrijeb gluhan, srne, lisice.</s><s>U parku postoji više od 1500 vrsta biljaka, od kojih su mnoge rijetke i ugrožene vrste, zatim više od 2000 vrsta gljiva, kao i brojne dobro očuvane šume.</s><s>Bogata flora ovog krajolika potvrđuju zdravi prirodni ambijent.</s><s>Područje Pive je jedno od ekoloških najčistijih djelova Crne Gore.</s>

<s>Znamenitosti 
U Parku se nalaze i zaštićeni kulturno istorijski spomenici: Pivski manastir, prostor Šćepan Polja sa crkvom svetog Stefana, manastir - crkva pod Sokolom i kula vojvode Lazara Sočice.</s><s>Duhovni i kulturni centar ovog kraja, Pivski manastir iz 16 vijeka, 1970 godine, kamen po kamen, izmješten je iz svoje prvobitne lokacije, zbog izgradnje hidroakumulacije Pivskog jezera.</s><s>Most na rijeci Pivi je posebna atrakcija, zajedno sa obližnjim vodopadom Čokovo vrelo.</s>

<s>Reference</s>

<s>Parkovi prirode u Crnoj Gori</s>

